《寻仙源玉笥三台诸洞》
清代·张海珊

名山如伟人，洞达无内外。轩然肺腑张，症结尽淘汰。

第一称仙源，卉木交晻霭。三台次第列，众石互钩带。

逼塞开堂皇，摩空扬旌旆。九曲绿蚁通，一线受天大。

奇险绝世狎，谺{含牙}动天籁。遂令风尘魄，窅然坐遗蜕。

作者简介：（1782—1821）江苏震泽人，字越来，一字铁甫。道光元年举人，榜发，已暴卒。论学以程朱为归，而不废陆王。尤究心当世利弊。有《小安乐窝诗文集》。